Útoky v Nórsku v roku 2011

Útoky v Nórsku v roku 2011 boli dva veľké teroristické útoky uskutočnené 22. júla 2011 v Nórsku. Zahynulo pri nich 77 ľudí, takmer 100 ďalších bolo zranených. Pozostávali z bombovej explózie vo vládnej štvrti Regjeringskvartalet v hlavnom meste Oslo asi o 15:26 miestneho času, pri ktorej zahynulo 8 ľudí, a asi o dve hodiny neskôr zo streľby na účastníkov mládežníckeho letného tábora organizovaného vládnucou Nórskou robotníckou stranou na ostrove Utøya, kde muž prezlečený za policajta zastrelil 69 ľudí.

Polícia po streľbe na ostrove Utøya zatkla 32 ročného Nóra Andersa Behring Breivika, ktorého zakrátko obvinili aj z bombového útoku v hlavnom meste. Breivik sa k obom činom priznal a dal ich do súvislosti so svojimi ultrapravicovými názormi a kresťanským fundamentalizmom. Vyšetrovanie zapojenie ďalších spolupáchateľov nepreukázalo.

24. augusta 2012 súd v Osle rozhodol, že Breivik bol v čase útokov príčetný, a odsúdil ho na 21 rokov väzenia. Nórsky súd uznal Breivika za príčetného; odsúdil ho na 21 rokov väzenia

 Referencie 

 Iné projekty 

Kategória:Oslo
Kategória:Teroristické útoky
Kategória:Vraždy v Nórsku
Kategória:Dejiny Nórska
Kategória:Nacionalistický terorizmus
Kategória:22. júl
Kategória:2011 v Nórsku